

KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO ASOCIACIJAI „TRINUS“

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 1 dalies 3 punktu, 2 dalies 6 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos „Trinus“ 2024 m. birželio 10 d. prašymą, Kėdainių rajono savivaldybės taryba n u s p r e n d ž i a:
1. Nutraukti šalių sutarimu 2017 m. gegužės 3 d. Savivaldybės turto panaudos sutartį  Nr. 33-7 ir 2017 m. gruodžio 12 d. Savivaldybės turto panaudos sutartį Nr. 33-10.
2. Perduoti asociacijai „Trinus“ (kodas 303140900) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 867,21 kv. m bendro ploto patalpas (indeksai 1-26–1-36, 2-1–2-22) pastate, plane pažymėtame 1C2p, unikalus numeris 5300-2006-5017, esančias Kėdainių r. sav., Vilainių sen., Aristavos k., Naujoji g. 9. Turto panaudojimo paskirtis – teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu.
3. Sutikti, kad asociacija „Trinus“ remontuotų panaudos teise valdomas patalpas.
4. Įgalioti Kėdainių rajono savivaldybės administracijos Vilainių seniūnijos seniūną pasirašyti sprendimo 1 punkte nurodytų sutarčių nutraukimo šalių sutarimu dokumentus, sprendimo 2 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį, siekiant paskelbti savivaldybės interneto svetainėje, pateikti Kėdainių rajono savivaldybės administracijos Turto valdymo skyriui ne vėliau kaip per 1 mėnesį nuo sutarties sudarymo dienos.
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

